பின்னர், அடுத்த சுற்றுவட்டப் பாதைக்கு ராக்கெட்டைச் செலுத்துவதற்காக அதன் இன்ஜின் செயல்பாடு நிறுத்தப்பட்டு, கீழே இறக்கப்பட்டு பின்னர் மீண்டும் இன்ஜின் செயல்பாட்டுக்குக் கொண்டுவரப்பட்டது.சுமார் 2 மணி 13 நிமிஷங்கள் பயணத்துக்குப் பிறகு, அதாவது காலை 11.25 மணிக்கு இரண்டாவது இலக்கான பூமியிலிருந்து 689 கி.மீ. தொலைவை ராக்கெட் வந்தடைந்தது. இந்த இரண்டாவது இலக்கை எட்டியதும், ராக்கெட்டில் இணைக்கப்பட்டிருந்த அல்சேட்-1என், என்.எல்.எஸ்.-19, பிரதாம், பி.ஐ.சாட், அல்சாட்-1பி, அல்சாட்-2பி, பாத்ஃபாண்டர்-1 ஆகிய செயற்கைக்கோள்கள் அடுத்தடுத்து தனியாகப் பிரிக்கப்பட்டு திட்டமிட்ட துருவ சுற்றுவட்டப் பாதையில் நிலைநிறுத்தப்பட்டன.திட்டம் முழுமையாக வெற்றிபெற்றதைத் தொடர்ந்து சக விஞ்ஞானிகளுக்கு வாழ்த்துக்களைத் தெரிவித்த இஸ்ரோ தலைவர் கிரண்குமார் கூறியதாவது: பி.எஸ்.எல்.வி. ராக்கெட் மூலம் 8 செயற்கைக்கோள்களை விண்ணில் செலுத்தியிருப்பது இஸ்ரோவின் மிகப் பெரிய வெற்றி. இந்த ராக்கெட்டில் அனுப்பப்பட்ட ஸ்கேட்சாட்-1 செயற்கைக்கோள் தட்பவெப்பநிலை, உள்ளிட்ட தகவல்களை அனுப்பும்.மிக நீண்ட 2 மணி நேர ராக்கெட் பயணத் திட்டம் முழுமையாக வெற்றியடைந்திருக்கிறது என்றார் கிரண்குமார்.இன்றைய தினம் மிக நீண்ட ராக்கெட் பயணத் திட்டத்தை இஸ்ரோ வெற்றிகரமாக நிகழ்த்தி சாதனை படைத்திருக்கிறது. தொடர்ந்து ராக்கெட் பயண நேரத்தைக் குறைப்பதற்கான முயற்சிகளை இஸ்ரோ மேற்கொள்ளும். அடுத்ததாக இந்த ஆண்டு இறுதியில் ஜி.எஸ்.எல்.வி. மாக்3 ராக்கெட்டை இஸ்ரோ விண்ணில் செலுத்த உள்ளது என விஞ்ஞானி சிவன் கூறினார்.